ג'יימס מנגולד

ג'יימס אלן מנגולד (נולד ב-16 בדצמבר 1963) הוא במאי קולנוע, מפיק ותסריטאי אמריקאי ממוצא יהודי, זוכה פרס סטלייט לבמאי הטוב ביותר לשנת 2019 ומועמד פרס אוסקר לבמאי הטוב ביותר לשנת 2024.

מנגולד ידוע כ-'במאי שכיר' ("Journeyman" , משמש ככינוי לאדם שיצירתו אינה עומדת בכללי 'תאוריית האוטר'), שאין מאפיין המשותף לכל סרטיו או תמה החוזרת בהם בקביעות, אלא הוא נשכר על מנת לעשות עבודה מקצועית וברמה גבוהה בסרטים ממגוון סוגות העוסקים בנושאים שונים.

 ביוגרפיה 
מנגולד נולד בניו יורק בשנת 1963, והוא בנם של האמנים רוברט מנגולד וסילביה פלימק מנגולד. לאמו שורשים יהודיים במשפחתה, והוא מגדיר את עצמו לפעמים כ"חצי יהודי". לאחר סיום לימודיו בתיכון החל ללמוד בתוכנית הקולנוע/וידאו של המכון לאמנויות של קליפורניה, שם למד אצל אלכסנדר מקנדריק, במאי הסרט ריח מתוק של הצלחה. סרט זה הוא אחד האהובים ביותר על מגנולד, והשפיע מאוד על הקריירה שלו."Interview: 'Logan' director James Mangold." Applebaum, Steven.

בשנת 1985 החל מנגולד את דרכו בתעשייה ההוליוודית כשהיה חלק מצוות התסריטאים של הסרט המונפש אוליבר וחבורתו. מספר שנים לאחר מכן למד לתואר שני בבית הספר לאומנות של אוניברסיטת קולומביה. אחד ממוריו באוניברסיטה היה הבמאי זוכה האוסקר מילוש פורמן, שעזר לו לפתח את התסריטים לשני סרטיו הראשונים, "Heavy" ו-"Cop Land". סרטו הראשון "Heavy" עלה לאקרנים בשנת 1995 וזיכה את מנגולד בפרס הבימוי בפסטיבל הסרטים סאנדנס. "Cop Land" עלה לאקרנים בשנת 1997 וכיכבו בו רוברט דה נירו, סילבסטר סטאלון, הארווי קייטל וריי ליוטה. בשנת 1999 ביים את הסרט נערה בהפרעה, שזיכה את השחקנית אנג'לינה ג'ולי בפרס אוסקר לשחקנית המשנה הטובה ביותר. 

במהלך שנות האלפיים המוקדמות ביים מנגולד מספר סרטים ממגוון סוגות שזכו להצלחה ביקורתית ומסחרית, דוגמת קייט ולאופולד, הולך בדרכי ו3:10 ליומה. יצירתו נעה במגוון סוגות, מקומדיה רומנטית ועד אקשן ואפילו אימה. מנגולד גם ביסס את מעמדו כבמאי המצליח להוציא משחקניו ביצועים ברמה גבוהה ביותר, כאשר יו ג'קמן היה מועמד לפרס גלובוס הזהב על הופעתו ב"קייט ולאופולד" וחואקין פיניקס וריס וית'רספון היו מועמדים לאוסקר על תפקידיהם ב"הולך בדרכי", כשוית'רספון אף זכתה בפרס.

בשנת 2011 נשכר מנגולד לביים את הסרט וולברין, כחלק מסדרת סרטי אקס-מן. הסרט עלה לאקרנים בשנת 2013 והפך לסרט המצליח ביותר קופתית של מנגולד, עם הכנסות של כמעט חצי מיליארד דולר. בעקבות הצלחת הסרט, מנגולד נשכר כבמאי ותסריטאי שותף בסרט ההמשך, לוגאן. כפועל יוצא של החלטתו של יו ג'קמן לא לשחק יותר את דמותו של וולברין, הוחלט כי הסרט יעסוק לעומק בדמותו ויחקור אלמנטים נוספים המופיעים בקומיקס שלא קיבלו משקל רב בסרטים הקודמים. הסרט עלה לאקרנים בשנת 2017 והפך מייד להצלחה קופתית וביקורתית עצומה. הסרט הכניס מעל 600 מיליון דולר וגרר שבחים רבים מהמבקרים על העומק הרגשי בדמותו של וולברין ועל משחקו של ג'קמן. הסרט נחשב בעיני רבים לאחד מסרטי הקומיקס הגדולים בכל הזמנים ולסרט הטוב ביותר ביקום האקס-מן. הסרט זיכה את מנגולד במועמדותו הראשונה לאוסקר על כתיבת התסריט, והפך לסרט גיבורי-העל הראשון שמועמד בקטגוריה זו.

בשנת 2019 עלה לאקרנים הסרט פורד נגד פרארי בבימויו של מנגולד. הסרט זכה לביקורות חיוביות מאוד והיה מועמד לארבעה פרסי אוסקר כולל לסרט הטוב ביותר וזכה בשניים. הסרט גם זיכה את מנגולד בפרס סטלייט על הבימוי.

בשנת 2020 הוכרז כי מנגולד יביים את הסרט החמישי בסדרת סרטי אינדיאנה ג'ונס, ובכך יחליף את סטיבן ספילברג שהפעם היה רק חלק מצוות ההפקה. הסרט עלה לאקרנים בשנת 2023 תחת השם אינדיאנה ג'ונס וחוגת הגורל.

זמן קצר לאחר ההכרזה על שכירתו של מנגולד לביום הסרט של אינדיאנה ג'ונס הוכרז כי יביים סרט ביוגרפי על בוב דילן בכיכובו של טימותי שאלאמה. תחילת הפקת הסרט עוכבה בשל עבודתו על אינדיאנה ג'ונס והחלה ביולי 2023. הסרט עלה לאקרנים בסוף שנת 2024 תחת השם אנונימי לגמרי והיה מועמד לשמונה פרסי אוסקר כולל שלוש מועמדויות למנגולד עצמו על בימוי, הפקה ותסריט ושלוש מועמדויות משחק לשאלאמה, אדוארד נורטון ומוניקה ברברו, אך לא זכה באף פרס.

בשנת 2023 דווח כי מנגולד נשכר לביים סרט על היצור מן הביצה ביקום DC, ובנוסף דווח כי יביים סרט בטרילוגיה חדשה בזיכיון מלחמת הכוכבים.

פילמוגרפיה
 קולנוע 
 שנה שם הסרט במאי תסריטאי מפיק הערות 1988 אוליבר וחבורתו    1995 Heavy    1997 קופלנד    1999 נערה בהפרעה    2001 קייט ולאופולד    2003 זהות ללא קרדיט  2005 הולך בדרכי    מועמד פרס סטלייט לבימוי ולתסריט מעובד 2007 3:10 ליומה    2010 כמו יום ולילה  ללא קרדיט  2013 וולברין    2014 ג'ון וויק    יועץ קריאייטיב2017 לוגאן   ללא קרדיט מועמד פרס אוסקר לתסריט המעובד הטוב ביותר
מועמד פרס סאטורן לתסריט הטוב ביותר

מועמד פרס גילדת הכותבים של אמריקה לתסריט המעובד הטוב ביותר האמן הגדול מכולם   מפיק בפועל 2019 פורד נגד פרארי    מועמד פרס אוסקר לסרט הטוב ביותר

מועמד פרס גילדת המפיקים של אמריקה

זוכה פרס סטלייט לבמאי הטוב ביותר 2020 קול קדומים    2023 אינדיאנה ג'ונס וחוגת הגורל    מועמד פרס סאטורן לבמאי הטוב ביותר2024 דדפול & וולברין    יועץ אנונימי לגמרי    מועמד פרס אוסקר לסרט, בימוי ולתסריט מקורי
מועמד פרס באפט"א לסרט ולתסריט מעובד

מועמד פרס גראמי לפסקול אוסף במדיה חזותית

מועמד פרס גילדת הבמאים של אמריקה

מועמד פרס גילדת המפיקים של אמריקה

מועמד פרס גילדת הכותבים של אמריקה לתסריט המעובד הטוב ביותר

קישורים חיצוניים



הערות שוליים

קטגוריה:אמריקאים שנולדו ב-1963
קטגוריה:במאי קולנוע אמריקאים
קטגוריה:מפיקים אמריקאים
קטגוריה:תסריטאים אמריקאים